

 **REPUBLIKA HRVATSKA**

**ŠIBENSKO-KNINSKA ŽUPANIJA**

 **OPĆINA RUŽIĆ**

 KLASA: 400-06/23-01/2

 URBROJ: 2182-8-01-23-1

 Gradac, 1. lipnja 2023. godine

Temeljem članka 42. Statuta Općine Ružić („Službeni vjesnik Šibensko-kninske županije,“ broj 7/21), a u skladu s Zakonom o fiskalnoj odgovornosti („Narodne novine“broj 111/18), i Uredbom o sastavljanju i predaji Izjave o fiskalnog odgovornosti („Narodne novine,“ broj 95/19), Općinski načelnik Općine Ružić, donosi

**PROCEDURU**

 **obračuna i naplate prihoda Općine Ružić**

**Članak 1.**

Procedurom se utvrđuje način naplate prihoda, obračuna i naplate dospjelih, a nenaplaćenih potraživanja te postupak otpisa dospjelih, a nenaplaćenih potraživanja Općine.

**Članak 2.**

Prihodi se utvrđuju i naplaćuju sukladno zakonskim propisima, općim i pojedinačnim aktima Općine.

Prihodi Općine su: komunalna naknada, komunalni doprinos, naknada za zadržavanje nezakonito izgrađenih zgrada u prostoru, naknada za zakup i znajmljivanje poslovnih prostora, naknada za koncesije te ostali prihodi utvrđeni posebnim propisima, a regulirani općim aktima Općine.

**Članak 3.**

Mjere naplate dospjelih, a nenaplaćenih potraživanja iz članka 2. ove Procedure obuhvaćaju sljedeće radnje: pismena opomena, mogućnost obročne otplate, naplata putem instrumenata plaćanja i pokretanje ovršnog postupka radi naplate potraživanja.

**Članak 4.**

Postupak obračuna i naplate dospjelih nenaplaćenih potraživanja vrši se po sljedećoj proceduri:

|  |  |  |  |  |
| --- | --- | --- | --- | --- |
| **Red.br.** | **Aktivnost** | **Izvršenje** | **Rok** | **Dokumenti** |
| 1. | Prikupljanje podataka, izdavanje rješenja/računa ili sklapanje ugovora | Službenici JUO | Tijekom godine | Zahtjevi, rješenja, računi, ugovori |
| 2. | Unos podataka u analitičke evidencije (knjiženje izlaznih računa u saldakontima i glavnoj knjizi) | Službenici JUO | Dnevno | Analitičke evidencijeKnjigovodstvene kartice |
| 3. | Evidentiranje naplaćenih prihoda u poslovnim knjigama temeljem izvatka žiroračuna | Službenici JUO | Dnevno | Izvod poslovnog računa |
| 4. | Evidentiranje naplaćenih prihoda u analitičke evidencije | Službenici JUO | Dnevno | Izvod poslovnog računa, kartice analitičkih evidencija |
| 5. | Praćenje naplate potraživanja dužnika | Službenici JUO | Dnevno | Analitičke evidencijeKnjigovodstvene kartice |
| 6.  | Utvrđivanje stanja dospjelih i nenaplaćenih potraživanja | Službenici JUO | Mjesečno | Analitičke evidencije |
| 7. | Izdavanje upozorenje pisanim putem | Službenici JUO | Mjesečno  | Opomena |
| 8. | Provjera postupanja po opomenama, te izdavanje opomena pred ovrhu  | Službenici JUO | U toku godine | Opomena pred ovrhu |
| 9. |  Postupanje po prigovorima | Pročelnik | 30 dana od zaprimanja prigovora | Odgovor/Rješenje |
| 10. | Otpis potraživanja  | Općinski načelnik | Po dostavljenom prijedlogu Odluke | Odluka |
| 11. | Provjera postupanja po opomeni pred ovrhu, pokretanje prisilne naplate potraživanja u skladu s Ovršnim zakonom  | Službenici JUO | - | Rješenje o ovrsi/ovršni prijedlog |

 **Članak 5.**

Službenici JUO su u cilju potpune naplate prihoda dužni voditi računa o mogućnosti naplate kroz odgovarajući instrument osiguranja, kao o ispravnosti i rokovima valjanosti samog instrumenta osiguranja.

 **Članak 6.**

 Kriterij za pokretanje postupka ovrhe su visina duga i rok zastare, na način da se najprije pokreću ovrhe za dužnike s najvećim dugom i za potraživanja kojima prijeti zastara.

Postupak ovrhe u pravilu se provodi pljenidbom novčanih sredstava. Ukoliko naplata na novčanim sredstvima ne uspije, pokreću se drugi instrumenti osiguranja određeni zakonskim propisima.

**Članak 7.**

Stupanjem na snagu ove Procedure, prestaje važiti Pravilnik o naplati prihoda, Klasa: 410-01/14-01/2, Ur.br.: 2182/08-14-01 od 1. prosinca 2014.

**Članak 8.**

Ova Procedura stupa na snagu danom donošenja, a objavit će se na službenoj stranici Općine Ružić [www.opcina-ruzic.hr](http://www.opcina-ruzic.hr).

 **OPĆINSKI NAČELNIK**

 Dalibor Durdov